钦定古今图书集成/明伦汇编/闺媛典/第030卷 > 《吕公著妻鲁氏赠国夫人制》苏轼
## 钦定古今图书集成/明伦汇编/闺媛典/第030卷 > 《吕公著妻鲁氏赠国夫人制》苏轼

妇人之德，如玉在渊，虽不可见，必形诸外。视其夫有
《羔羊》之直，相其子有《麟趾》之仁，则内德之茂从可知
矣。具官吕公著妻鲁氏，名臣之子，元老之妇。所资者
深，故志存乎仁；所见者大，故动协于礼。环珮穆然，闺
门化之。而降年不永，禄不配德。其改封大国，正位小
君，庶几为女史之光，非独慰其夫子而已。